“ไทยพาณิชย์” สนับสนุนมูลนิธิ “สร้างรอยยิ้ม” เสริมสุขภาวะผู้ป่วยเด็กยากไร้
“ธนาคารไทยพาณิชย์” สนับสนุนมูลนิธิ “สร้างรอยยิ้ม” ส่งเสริมสุขภาวะและคุณภาพชีวิตที่ดีทั้งต่อผู้ป่วยเด็กยากไร้ที่มีภาวะปากแหว่งเพดานโหว่
“ธนาคารไทยพาณิชย์” สนับสนุนมูลนิธิ “สร้างรอยยิ้ม” ส่งเสริมสุขภาวะและคุณภาพชีวิตที่ดีทั้งต่อผู้ป่วยเด็กยากไร้ที่มีภาวะปากแหว่งเพดานโหว่
24 พ.ค. 2565

ธนาคารไทยพาณิชย์ จำกัด (มหาชน) ร่วมสร้างสังคมแห่งคุณค่า ด้วยการสนับสนุน ส่งเสริมสุขภาวะ และคุณภาพชีวิตที่ดีให้กับประชาชน ชุมชน และสังคม โดยหนึ่งในโครงการที่ธนาคารฯ ได้ดำเนินการมาอย่างต่อเนื่องกว่า 8 ปี ได้แก่ การสนับสนุนมูลนิธิสร้างรอยยิ้มช่วยเหลือผู้ป่วยเด็กยากไร้ที่มีภาวะปากแหว่งเพดานโหว่ รวมถึงความผิดปกติบนใบหน้าให้ได้รับการผ่าตัดและรักษาอย่างต่อเนื่องด้วยมาตรฐานสากล ซึ่งจะเป็นการส่งเสริมสุขภาวะและคุณภาพชีวิตที่ดีทั้งต่อผู้ป่วยเด็กและครอบครัว ก่อให้เกิดผลลัพธ์ที่ยิ่งใหญ่ที่มากกว่าการสร้างรอยยิ้ม แต่คือการสร้างชีวิต ให้เด็กและครอบครัวสามารถใช้ชีวิตและอยู่ร่วมในสังคมได้อย่างมีความสุข เด็ก 1 คน ต้องได้รับการรักษาอย่างต่อเนื่องนับ 10 ปี และผ่าตัดมากกว่า 3-5 ครั้ง ตั้งแต่วัยทารกจนโต
โดยนางสาวอารยา ภู่พานิช รองผู้จัดการใหญ่ ผู้บริหารสายงานกิจกรรมเพื่อสังคม เป็นผู้แทนธนาคารฯ มอบเงิน 1,000,000 บาท ให้แก่มูลนิธิสร้างรอยยิ้ม โดยมีทันตแพทย์หญิง ยุพเรศ นิมกาญจน์ ประธานกรรมการมูลนิธิสร้างรอยยิ้ม เป็นผู้รับมอบ เพื่อนำไปใช้ในโครงการหน่วยแพทย์เคลื่อนที่ โครงการผ่าตัด และจัดซื้ออุปกรณ์ทางการแพทย์ ณ ธนาคารไทยพาณิชย์ สำนักงานใหญ่ ตลอด 8 ปีที่ผ่านมาสามารถช่วยผู้ป่วยได้ถึง 320 คน พร้อมกันนี้ ธนาคารฯ ได้มอบ “ตุ๊กตาปันสุข” ตุ๊กตาประดิษฐ์จากพนักงานจิตอาสาของธนาคารฯ ในโครงการ “SCB ชวนกันทำดี” เพื่อให้มูลนิธิสร้างรอยยิ้มนำไปมอบเป็นกำลังใจให้กับผู้ป่วยเด็กที่เข้ารับการผ่าตัดอีกด้วย